Minul on oma elust meelde jäänud, et kui on  vihmasemad ilmad, siis on rohkem sääski, soojade ilmadega vähem. Sel kevadel oli eriti palju sääski. Seda seletati sellega, et on samaaegselt palju lumesulamisvett ja palju soojust. Vahepeal kadusid toast sääsed ära, aga ühel nädalal tulid nad tagasi. Kui ütlesin emale, et toas on jälle sääski, vastas ta, et järelikult on soojemaks läinud. Selline ütlus oli üllatav. Uut sulamisvett polnud igatahes tekkinud. Möödunud nädala eriti suurte kuumadega on igatahes sääsed jälle ära kadunud. Aga kuna me ei ela esimesel  korrusel, siis võibolla on nii, et need sääsed, kes leiduvad, lendavad soojema ilmaga sisse kõrgematest akendest ja vihmasemaga madalamatest. Sest öeldakse, et pääsukesed lendavad kõrge õhurõhuga kõrgemal sellepärast, et siis on putukad kõrgemal. Kui elada ainult oma korteris, siis ei tea, mis olukord samal ajal muudel korrustel valitseb.